BR กำไรทยอยดีขึ้นใน Q2/61 แนะนำซื้อราคาเป้าหมาย 9.50 บ.
BR กำไรทยอยดีขึ้นใน Q2/61 แนะนำซื้อราคาเป้าหมาย 9.50 บ.
8 พ.ค. 2561

บล.เอเซีย พลัส ระบุในบทวิเคราะห์วันนี้(8พ.ค.)ว่า บริษัท บางกอกแร้นช์ จำกัด (มหาชน) หรือ BR ([email protected]) คาดกำไรสุทธิงวดไตรมาส 1/61 เท่ากับ 115 ล้านบาท ต่ำกว่าที่คาดเดิม 18% โดยลดลงถึง 31.5% เทียบไตรมาสก่อนหน้า (แต่เพิ่มขึ้น 23.3% เทียบช่วงเดียวกันของปีก่อน) ฉุดจากธุรกิจเป็ดในเนเธอร์แลนด์ที่เป็นช่วง low season และธุรกิจเป็ดในไทยแต่คาดแนวโน้มกำไรจะทยอยดีขึ้นในงวด 2Q61 จากการหยุดส่งออกเป็ดย่างไปยุโรปชั่วคราว (ซึ่งเป็นสินค้าที่มี margin ต่ำมาก)
เนื่องจากอยู่ระหว่างการย้ายไปผลิตโรงงานอาหารสำเร็จรูปที่จ.ปทุมธานีในงวดไตรมาส 4/61 (การใช้เครื่องจักรใหม่มากขึ้น ช่วยลดต้นทุนการผลิต ส่งผลให้การทำกำไรของธุรกิจเป็ดย่างดีขึ้น) ส่วนธุรกิจเป็ดในเนเธอร์แลนด์ยังดีต่อเนื่องจากงวดไตรมาส 1/61